cyanic-selkie/wikianc huggingface dataset:
British Formula Renault
Formula Renault 2.0 -luokassa ajettiin Isossa-Britanniassa kahta sarjaa. Formula Renault UK oli Renault Sportin virallinen sarja, jonka lisäksi British Automobile Racing Club järjesti omaa BARC Formula Renault -sarjaansa. BARC:n klubisarjassa autojen tehoa oli rajattu ja siihen pystyi osallistua myös nykyistä mallia vanhemmilla Formula Renault -autoilla.
Formula Renault UK:n lisäksi samalla kalustolla ajettiin vuosittain syystalvella Formula Renault UK -talvisarja.
Fluorenyylimetyloksikarbonyylikloridi
Valmistus ja käyttö
Fluorenyylimetyloksikarbonyylikloridia valmistetaan tyypillisimmin 9-fluorenyylimetanolin ja fosgeeniin välisellä reaktiolla. Toinen valmistustapa on 9,10-fenantreenikinonin ja fosgeenin välinen reaktio.
British Formula Renault
Kimi Räikkönen voitti sarjan mestaruuden vuonna 2000 ja Heikki Kovalainen oli sarjan neljäs vuonna 2001. Vuosi 2011 jäi sarjan viimeiseksi.
Fluorenyylimetyloksikarbonyylikloridi
Valmistus ja käyttö
Fluorenyylimetyloksikarbonyylikloridin tärkein käyttökohde on toimia aminohappojen aminoryhmän suojaryhmänä kiinteän faasin peptidisynteeseissä. Se reagoi helposti primääristen ja sekundääristen amiinien kanssa. Näissä peptidisynteeseissä aminohapon suojaamaton karboksyylihappopää reagoi toisen aminohapon vapaan aminoryhmän kanssa muodostaen peptidisidoksen. Suojaryhmä voidaan poistaa heikon emäksen avulla ja synteesi jatkuu. FMOC-suojausta käytetään usein niin kutsuttuna ortogonaalisena suojaryhmänä emäksiä sietävän, mutta happolabiilin t-Boc-ryhmän kanssa.
British Formula Renault
{| border="0" cellpadding="5" cellspacing="0" width="100%" ! width=50% valign="top" align="left" style="font-weight:normal"|
Fluorenyylimetyloksikarbonyylikloridi
Valmistus ja käyttö
Fluorenyylimetyloksiryhmän poistamisen emäksellä tuottaa vapaan aminoryhmän ja sivutuote riippuu käytetystä emäksestä. Emäs poistaa suojaryhmältä protonin, jolloin muodostuva karbokationi hajoaa dibentsofulveeniksi ja hiilidioksidiksi. Mikäli reaktiossa käytetään emäksenä jotain sekundääristä amiinia kuten piperidiiniä, reagoi se dibentsofulveenin kanssa muodostaen additiotuotteen.
Fluorenyylimetyloksikarbonyylikloridia käytetään myös toisen suojaryhmän lisäykseen käytettävän kemikaalin 9-fluorenyylimetyylisukkinimidyylikarbonaatin valmistamiseen. Yhdiste fluoresoi voimakkaasti UV-säteilyn vaikutuksesta ja sitä käytetään reagoimaan amiinien ja aminohappojen kanssa ja tunnistamaan yhdisteet niiden fluoresenssin perusteella esimerkiksi korkean erotuskyvyn nestekromatografian jälkeen.
Katalonian sosialistien puolue
Katalonian sosialistien puolue (katalaaniksi: Partit dels Socialistes de Catalunya, eli PSC, esp. Partido de los Socialistas de Cataluña) on Kataloniassa toimiva PSOE:n alueellinen puolue. Puolue on perustettu vuonna 1978 ja sen puheenjohtaja on Àngel Ros.
Here and Now
Here and Now on kanadalaisen rockyhtyeen Nickelbackin seitsemäs studioalbumi. Se julkaistiin 21. marraskuuta 2011. Albumilta julkaistiin singlet ”When We Stand Together”, ”Bottoms Up”, ”This Means War”, ”Lullaby” ja ”Trying Not to Love You”. Yhtye kävi maailmankiertueella Helsingissä vuonna 2012.
Albumi debytoi Suomen virallisen listan sijalla 10, ja ylsi parhaimmillaan sijalle 7.
Breathe Carolina
Breathe Carolina on vuonna 2006 perustettu coloradolainen yhtye, joka soittaa elektronista rockia. Yhtyeeseen kuuluvat David Schmitt, Tommy Cooperman ja Eric Armenta. Vuonna 2013 toinen perustajajäsen Kyle Even ja Joshua Aragon jättivät yhtyeen. Vuonna 2015 myös Luis Bonet jätti yhtyeen. Breathe Carolina on julkaissut neljä albumia ja kaksi EP:tä. Levy-yhtiöinä ovat toimineet Columbia, Fearless, Rise ja Zouk Records. Yhtyeen perustivat David Schmitt ja Kyle Even. He soittivat eri yhtyeissä ja keikkailivat paljon yhdessä. Molempien yhtyeet hajosivat, jonka johdosta ystävykset perustivat Breate Carolinan. Breathe Carolina julkaisi debyyttialbuminsa It's Classy, Not Classic Rise Recordsin kautta 16. syyskuuta 2008. Toinen albumi Hello Fascination julkaistiin Fearless Recordsin kautta 18. elokuuta 2009. Uusin albumi Hell Is What You Make It julkaistiin myös Fearless Recordsin kautta 12. heinäkuuta 2011. Neljäs albumi Savages julkaistiin 15. huhtikuuta 2014.
Breathe Carolina saapui ensimmäistä kertaa Suomeen 3. lokakuuta 2011 Nosturiin, Helsinkiin ja lämmittelybändinä oli suomalainen Clubkick. Seuraavan kerran yhtye nähtiin Suomessa 18. elokuuta 2012, osana Espoossa järjestettyä Weekend Festival -tapahtumaa.
Amata Kabua
Amata Kabua (17. marraskuuta 1928 Jabor saari, Jaluitin atolli – 19. joulukuuta 1996 Honolulu, Havaiji, Yhdysvallat) oli Marshallinsaarten ensimmäinen presidentti. Hänet valittiin presidentiksi vuonna 1979. Hän toimi presidenttinä neljä peräkkäistä kautta. Kabua valittiin vuonna 1995 vielä viidennelle kaudelle, mutta hän kuoli seuraavana vuonna havaijilaisessa sairaalassa. Amata Kabuan kuoleman jälkeen hallitus nimitti liikenneministeri Kunio Lemarin tilapäiseksi presidentiksi. Myöhemmin presidentiksi valittiin hänen serkkunsa Imata Kabua.
Kabua opiskeli Havaijilla ja toimi ennen poliittista uraansa oppikoulunopettajana ja koulutarkastajana. Hänet valittiin 1940-luvulla päälliköiden neuvostoon ja vuonna 1958 Marshall-saarten ensimmäiseen kongressiin. Vuosina 1963–1978 hän edusti Marshall-saaria Mikronesian senaatissa. Hän perusti vuonna 1972 poliittisen liikkeen, joka tavoitteli Marshall-saarten itsenäistymisestä Mikronesiasta.
Kabua sävelsi myös Marshallinsaarten kansallislaulun, Forever Marshall Islandsin. Amata Kabuan kansainvälinen lentoasema Majurolla on nimetty hänen mukaansa.
Diago
Diago on maalaiskunta ja sen keskuskylä Koulikoron alueen Katin piirissä Malissa. Se sijaitsee 10 kilometriä Katista luoteeseen. Kunnassa on 9 400 ja kylässä 2 300 asukasta (vuonna 2009).
Diagon kunta rajoittuu pohjoisessa Katin piirin Kalifabougoun, idässä Kambilan, etelässä Doubabougoun ja lännessä Dombilan ja Dio-Garen kuntiin. Seutu kuuluu Sudanin vyöhykkeeseen. Kasvillisuus on puusavannia.
Kuntaan kuuluu seitsemän kylää. Asukkaat ovat etupäässä bambaroita. Uskontoja ovat animismi, katolilaisuus ja islam.
Diagon kautta kulkee Bamakosta Senegalin rajalle johtava maantie RN24 sekä Dakarin–Nigerin rautatie. Seudun pääelinkeinot ovat maanviljely ja karjanhoito. Lisäksi harjoitetaan keräilyä ja kaupankäyntiä. Diagossa on kivennäisvesipullottamo ja vuonna 2016 avattu sementtitehdas.
AM General
AM General on amerikkalainen, sotilasajoneuvojen ja niistä jalostettujen siviiliversioiden valmistamiseen erikoistunut yhtiö. Suuri yleisö tuntee yhtiön tuotteista, kenties parhaiten, Yhdysvaltain sotavoimien käytössä olevan Humvee-sotilasajoneuvon ja sen siviiliversio Hummerin.
Vuosien 1974–1979 välisenä aikana yhtiö valmisti myös linja-autoja. Busseja valmistettiin yli 5 400 kappaletta, joka vuosituotantona on todella huomattava määrä. Tammikuussa 2015 yhtiö julkaisi tiedotteen, jonka mukaan se aloittaa sopimusvalmistajana Mercedes-Benz R-sarjan valmistuksen.
Taustaa
AM General -yhtiön juuret juontavat vuoteen 1903. Tuolloin Indianan Terre Hautessa sijainnut, hevoskärryjen pyöriä ja polkupyöriä valmistanut Standard Wheel Company, laajensi tuotantoaan autojen valmistukseen, perustamalla yhtiöön Overland Automobile -divisioonan. Vuonna 1905 autojen valmistus siirrettiin Indianan Indianapolisin kaupunkiin. Vuonna 1908 Overland-merkkiä edustanut autokauppias John Willys osti nämä toiminnot ja siirsi autojen valmistustoiminnot edelleen Ohion Toledoon, jossa hän omisti konkursin tehneen Pope-Toledo -automerkin tehtaan. Toledon tehdas tulisi myöhemmin olemaan Willys MB- ja Jeep-automerkkien päätuotantolaitos.
Vuonna 1912 yhtiö nimettiin Willys-Overland Motors, Inc:ksi. 1930-luvun lopulla Willys-Overland oli mukana hankkeessa, jonka tarkoituksena oli kehittää Yhdysvaltain sotavoimille kevyt ja monikäyttöinen maastoajoneuvo. Projektin tuloksena syntyi Willys MB, eräs toisen maailmansodan kuuluisista ajoneuvoista Vuonna 1953 michiganilainen Kaiser Motors osti Willys-Overland -yhtiön ja muutti sen nimeksi Kaiser-Willys Motor Company. Vuonna 1963 yhtiö sai jälleen uuden nimen ja nyt siitä tuli Kaiser-Jeep Corporation.
Vuonna 1970 American Motors Corporation osti Kaiser-konsernilta sen ajoneuvojen valmistukseen liittyneet toiminnot. Jeep Corporation jaettiin osiin siten, että kaikki sotilas- ja erikoisajoneuvojen valmistukseen liittyvät toiminnot siirrettiin aluksi General Products Division -yksikköön, josta vuonna 1971 muodostettiin AMC:n tytäryhtiö nimeltä AM General Corporation.
Yhtiön historia
pienoiskuva|Yhdysvaltain postilaitoksen oikealta ohjattava Jeep DJ-5. pienoiskuva|Metron MAN / AM General -nivelbussi Seattlessa vuonna 1994. AM General pystyi omana yhtiönään kilpailemaan markkinoilla, joilla ajoneuvojen vaatimukset olivat tilaajan puolelta tarkoin määritellyt. Lisäksi status mahdollisti yhtiön toimimisen autojen sopimusvalmistajana ja liikkumavapauden erikoisajoneuvojen kehittämisessä.
Vuosina 1971–1984 AM General valmisti Yhdysvaltain postilaitoksen käyttöön oikeanpuoleisella ohjauslaitteistolla varustettua mallia Jeep DJ eli Dispatcher Jeep. Tämä myös Mail Jeep -nimellä tunnettu malli perustui CJ-5 -malliin ja se oli kuulunut Jeep-linjaan jo vuodesta 1955, eli Willys Motorsin ajoista lähtien.
Kaiser-konsernin Yhdysvaltain sotavoimien kanssa solmimien sopimusten perintönä AM General jatkoi sotilaskäyttöön suunnitellun M35-kuorma-auton valmistamista vuoteen 1999 asti, jolloin sen valmistus lopetettiin. Muita AM Generalin valmistamia, sotilaskäyttöön tarkoitettuja kuorma-autoja, olivat vuosina 1970–1982 valmistettu raskas M809-sarja ja sitä seurannut, edelleen tuotannossa oleva raskas M939.
Vuosina 1974–1979 AM General valmisti linja-autoja useiden Yhdysvaltain suurkaupunkien kunnallisten liikennelaitosten käyttöön, kaikkiaan yli 5 400 kappaletta. Paikallisliikenteeseen tarkoitetut, dieselmoottoriset bussit yhtiö valmisti kanadalaisen Flyer Industries Ltd:n lisenssillä. Vuosina 1977–1979 AM General teki nivelbussien valmistuksessa yhteistyötä saksalaisen MAN AG:n kanssa. MAN valmisti alustan, voimalinjan ja korin omilla tehtaillaan, josta ne toimitettiin Yhdysvaltoihin, jossa AM General teki lopputyöt, paikallisen lainsäädännön vaatimusten mukaisesti. AM General valmisti dieselmoottorisia nivelbusseja noin 400 kappaletta.
AM General lopetti dieselmoottoristen linja-autojen valmistuksen vuonna 1978, mutta vuonna 1979 se toimitti myyntiin kaksi valmistuserää Flyer-alustaisia nivel-trollikoita eli johdinautoja. Philadelphian metropolialueella operoiva SEPTA tilasi näitä 110 kappaletta ja Seattlen alueella operoinut Metro Transit 109 kappaletta.
Vuonna 1979 AM General aloitti M998 High Mobility Multipurpose Wheeled Vehiclen (lyh. HMMWV) eli Humveen kehitystyön. Uudella ajoneuvolla oli tarkoitus korvata kevyt yleisajoneuvo M151 sekä muita käytöstä poistuvia Commercial Utility Cargo Vehicle eli CUCV-malleja (kevyt, yleiskäyttöinen, tavarankuljetukseen soveltuva ajoneuvo).
American Motorsin historia riippumattomana ajoneuvovalmistajana päättyi vuonna 1982, kun ranskalainen Renault S.A. osti yhtiöstä 49 prosentin osuuden ja toi AMC:n hallitukseen omia edustajiaan. Yhdysvaltain liittovaltion silloisen lainsäädännön mukaan, vieraiden valtioiden hallintoon sidoksissa olevat tahot eivät saaneet omistaa osuuksia amerikkalaisista aseteollisuuden yhtiöistä. Koska Renault oli tuolloin Ranskan valtionyhtiö, AMC oli pakotettu myymään tytäryhtiönsä jollekin sopivalle ostajalle. Vuonna 1983 AM General myytiin amerikkalaiselle LTV Corporation -monialayhtiölle, joka teki siitä LTV Aerospace and Defense Company -toimintoihinsa kuuluvan tytäryhtiön.
pienoiskuva|Humveen siviiliversio eli Hummer H1
Vuonna 1992 newyorkilainen sijoitus- ja holdingyhtiö Renco Group osti AM Generalin LTV:ltä. Samana vuonna yhtiö aloitti Humveesta siviilimarkkinoille jalostetun Hummer-automerkin valmistuksen.
Vuonna 1999 AM General perusti tytäryhtiön nimeltä General Engine Products LLC (GEP). Yhtiö valmistaa Franklinin kaupungissa, Ohiossa sijaitsevalla tehtaallaan 6,5-litraista dieselmoottoria, joka perustuu aiemmin GM:n käyttämään Detroit Diesel V8 -moottoriin. GEP toimittaa moottoreita AM Generalin käyttöön, General Motorsin Service Parts Operation (SPO) -varaosaorganisaatiolle sekä muille asiakkaille.
Prakash Karat
Prakash Karat (s. 7. helmikuuta 1948 ) on intialainen poliitikko, joka toimi marxilaisen kommunistisen puolueen pääsihteerinä vuosina 2005–2015.
AM General
Yhtiön historia
Alkuvuodesta 2003 Jeep-brändin silloinen omistaja DaimlerChrysler haastoi GM:n oikeuteen. Jeepin tunnusomainen, seitsenaukkoinen maski oli rekisteröity viralliseksi tavaramerkiksi ja DaimlerChrysler katsoi että Hummer H2:n seitsenaukkoinen maski loukkasi yhtiön oikeuksia. Kanne kuitenkin hylättiin, koska oikeus katsoi että Jeepin historia AM Generalin tuoteena oikeuttaa tiettyjen ominaisuuksien siirtämiseen myös yhtiön myöhempiin tuotteisiin.
Prakash Karat
Karat syntyi Rangoonissa, Burmassa vuonna 1948. Hänen isänsä työskenteli rautatieyhtiölle. Kuusi kuukautta vanhana hän muutti äitinsä kanssa Intian Keralaan. Hän muutti yhdeksänvuotiaana Madrasiin, jossa hän opiskeli kristillisessä koulussa. Hänen isänsä kuoli hänen ollessa 13-vuotias. Hän valmistui Madras Christian Collegesta, jonka jälkeen hän siirtyi opettajansa Duncan Foresterin suosituksesta opiskelemaan Edinburghin yliopistoon. Edinburghissa hän kiinnostui kommunismista historioitsija Victor Kiernanin vaikutuksesta.
AM General
Yhtiön historia
Elokuussa 2004 AM Generalin omistaja Renco Group ja sijoitusyhtiö MacAndrews & Forbes Holdings julkistivat tiedon, että ne ovat perustaneet yhteisyrityksen, jonka alle AM General LLC siirtyi. MacAndrews & Forbes omistaa tästä yhtiöstä 70 prosentin osuuden.
Prakash Karat
Vuonna 1970 hän palasi takaisin Intiaan ja liittyi marxilaiseen puolueeseen. Samana vuonna hän siirtyi lommunistijohtaja A. K. Gopalanin pyynnöstä Jawaharlal Nehrun yliopistoon muodostamaan puolueelle opiskelijajärjestöä. Viisi vuotta myöhemmin pääministeri Indira Gandhin julistettua kansallisen hätätilan hän piiloutui maan alle. Hätätilan aikana hän tapasi vaimonsa Brinda Karatin.
AM General
Sotilasajoneuvot
Aiemmin mainittujen Humvee- ja M939 Truck -sotilasajoneuvojen valmistuksen lisäksi AM General solmi vuonna 2005 Yhdysvaltain puolustusministeriön kanssa sopimuksen LSSV (Light Service Support Vehicle) -ajoneuvojen toimittamisesta Yhdysvaltain sotavoimille.
Prakash Karat
Vuonna 2005 hänet valittiin ensimmäiselle kaudelleen puolueen pääsihteeriksi. Hänet valittiin toiselle kaudelle vuonna 2012. Vuonna 2013 hän ilmoitti toivovansa Intiaan hallitusta, jota johtaisi kansanpuolueen ja kongressipuolueen liittoumien ulkopuoliset puolueet. Hän kertoi haluavansa Mulayam Singh Yadavista seuraavan pääministerin. Hän luopui asemastaan puolueensa pääsihteerinä vuonna 2015, koska hänen mukaansa perustuslaki ei sallisi hänelle uutta kautta. Vuonna 2017 hän kertoi The Hindu -lehden haastattelussa, että hänen mielestään marxilaisen puolueen ja kongressin yhteinen liittouma olisi mahdoton johtuen puolueiden erilaisista talouspoliittisista näkemyksistä. Hän ajautui asiasta kiistaan seuraajansa Sitaram Yechuryn kanssa, koska Yechury suhtautui suopeammin laajaan kansanpuoluetta vastustavaan liittoumaan. Puoluekokous äänesti vuonna 2018 nurin Yechuryn yrityksen perustaa sekulaarien puolueiden suurliittouma äänin 55–31.
Daina Skadmane
Daina Skadmane (19. maaliskuuta 1990 – 21. marraskuuta 2013) oli latvialainen taidemaalari. Hän teki myös litografioita. Hänen tuotantonsa käsittää 342 teosta ja hän ehti saavuttaa kansainvälistä kuuluisuutta Latvian holokaustista kertovilla töillään.
Diploria
Diploria on kivikorallien suku, johon kuuluu ainakin kolme lajia. Niitä pidetään joskus meriakvaarioissa. Ne luokitellaan pitkäpolyyppisiin eli LPS-kivikoralleihin. Muodoltaan ne ovat pallomaisia, pinnassa kiemurtelee poimullisia kuvioita, joiden välissä on pehmeitä läpikuultavia pyyntilonkeroita. Diploria-suvun koralleja sanotaan usein aivokoralleiksi.
Canon EOS-1Ds
Canon EOS-1Ds on japanilaisyhtiö Canonin valmistama digitaalinen järjestelmäkamera, joka julkistettiin 24. syyskuuta 2002. Se on Canonin ensimmäinen täysikennoinen digitaalinen järjestelmäkamera. Kamera on yhteensopiva EF-objektiivien kanssa ja sen kennon tarkkuus on 11 megapikseliä. Kameralla pystyy kuvaamaan kolme kuvaa sekunnissa ja siinä on kahden tuuman näyttö.
Kameramallin seuraaja on Canon EOS-1Ds Mark II.
Daina Skadmane
Skadmane kävi Jānis Rozentāls taidekoulua vuosina 2011–2013. Ennen kuolemaansa hän ehti osallistua taidekilpailuihin ja pitää omia näyttelyitä. Myös hänen kaksoissisarensa Anda on kuvataiteilija.
Daina Skadmane kuoli ollessaan Riiassa Zolitudin alueella olevassa Maxima-ostoskeskuksessa ostoksilla isänsä kanssa. Ostoskeskuksen katto romahti yllättäen, jolloin myös Skadmanen isä Janis Skadmanis kuoli yhdessä tyttärensä kanssa samassa onnettomuudessa. Onnettomuudessa kuoli 54 henkilöä, joista Daina Skadmane oli nuorin.
AM General
Sotilasajoneuvot
Vuonna 2007 AM General ja General Dynamics Land Systems perustivat yhteisyrityksen nimeltä General Tactical Vehicles, kehittämään uutta JLTV (Joint Light Tactical Vehicle) -ajoneuvoa Humveen seuraajaksi. Yhtiön kehittämä General Tactical Vehicles JLTV Eagle ei päässyt jatkoon, mutta AM General kehitti sen pohjalta BRV-O (Blast Resistant Vehicle - Off road) -taktisen ajoneuvon, joka pääsi kehityskilpailun viimeiselle kierrokselle.
Siviiliajoneuvot
Vuonna 2008 AM General ja floridalais-michiganilainen Vehicle Production Group LLC (VPG) ilmoittivat, että ne ovat solmineet sopimuksen VPG:n taksikäyttöön suunnitteleman Standard Taxi -auton valmistuksen aloittamisesta AM Generalin Mishawakan tehtaalla vuonna 2009. Auton valmistus päästiin aloittamaan vasta vuonna 2011 ja se lopetettiin jo helmikuussa 2013, VPG:n rahoitusvaikeuksien myötä. AM General perusti syyskuussa 2013 tytäryhtiön nimeltä Mobility Ventures LLC, joka osti haltuunsa aiemmat VPG:n toiminnot ja jatkoi MV-1 (Mobility Vehicle-1) -nimen saaneen auton valmistusta. Autojen tuotanto saatiin käyntiin maaliskuussa 2014.
Toukokuussa 2010 michiganilainen Azure Dynamics Corp. ilmoitti, että se on solminut AM Generalin kanssa sopimuksen, jonka mukaisesti AM General suorittaa Pohjois-Amerikan markkina-alueelle suunnatun, sähkökäyttöisen Ford Transit Connect -mallin voimalinjan asennuksen. Tämä tuotanto tapahtuu AM Generalin Livonian tehtaalla Michiganissa.
AM Generalin tytäryhtiö General Transmission Products valmistaa General Motors Powertrain -yhtiön aiemmin valmistamia 4L80E -automaattivaihteistoja.
Poggioreale
pienoiskuva|vasen|Raunioitunut vanha kylä Poggioreale tuhoutui täysin Belicejoen laaksossa tapahtuneessa voimakkaassa maanjäristyksessä vuonna 1968. Tuhoutunutta kylää ei kuitenkaan kunnostettu järistyksen jälkeen. Sen sijaan päätettiin rakentaa uusi kylä, Poggioreale Nuova, neljän kilometrin päähän vanhasta kylästä. Uuden kylän suunnitteli arkkitehti Franco Purini. Uusi kylä moderneine betonitaloineen ei kuitenkaan miellyttänyt kaikkia asukkaita, jotka olivat tottuneet vanhan vuonna 1642 perustetun Poggiorealen taloihin. Uusi kylä suunniteltiin 10 000 asukkaalle, mutta siellä on vain noin 1500 asukasta. Vanhassa kylässä asukkaita oli noin 3400.
Aikatalo
thumb|300px|right|Aikatalo Aikatalo on Helsingin keskustassa Ateneumin takana, osoitteessa Mikonkatu 8 sijaitseva liiketalo. Rakennuksessa toimi pitkään elokuvateatteri Bristol. Aikatalo valmistui 1961. Sen rakennutti Aikalan Kello ja Kulta Oy:n toimitusjohtaja Olga Aikala ja sen suunnitteli Eliel Muoniovaara. Aikatalo sijaitsee Kluuvin kaupunginosan Jäniksen korttelissa, johon myös Ateneum kuuluu välissä kulkevasta kävelykujasta huolimatta.
Historia
pienoiskuva|Eliel Saarisen suunnitelma Aikataloksi 1914|300x300px
Mikonkatu 8
Mikonkatu 8 tontilla oli puurakennuksia aina Aikatalon rakentamiseen saakka. 1900-luvun vaihteeseen saakka paikalla oli toiminut C. R. Jankesin kauppa. Kun Aikataloa rakennettiin, tontilta purettiin esimerkiksi puutalo, jonka hirteen oli kaiverrettu vuosiluku 1834.
Olga Aikala oli kaavaillut paikalle uudisrakennusta jo 1910-luvulla. Talon piirustukset tilattiin Eliel Saariselta, joka suunnitteli paikalle jugendkerrostalon. Hanke viivästyi sotien ja puutteen takia, arkkitehtuurin ihanteet muuttuivat ja rakennus jäi rakentamatta.
Aikatalon suunnitelmat
Koska Aikatalo rakennettiin yhdessä viereisen Keskuskatu 7 liikerakennuksen kanssa samanaikaisesti, voitiin toteuttaa arkkitehti P. E. Blomstedtin jo vuonna 1930 esittämä ajatus Yliopistokadulta (silloiselta Hallituskadulta) Kaivokadulle ulottuvasta Ateneumin ja liikerakennusten välisestä kävelypasaasista. Pariisilaisten pasaasien (passages) ihanteen mukaisen liikekadun katsottiin mahdollistavan suuret näyteikkuna- ja myymäläpinta-alat.
Aikatalon Mikonkadun puoleinen julkisivu on vedetty sisään katulinjasta. Sen avulla ennakoitiin katutilan leventymistä autoilun laajentuessa. Rakennus oli alkujaan verhottu kuparilla.
Rakentaminen
Rakennustyöt aloitettiin vuonna 1958 ja rakennus valmistui vuonna 1961. Korttelia pidettiin maanperän kannalta Kluuvin kortteleista huonoimpana, ja pohjakallio on paikalla vasta 18 metrin syvyydessä. Aikatalon perustuksiin jouduttiin rakennusvaiheessa junttaamaan yhteensä neljä ja puoli kilometriä betonipaaluja.
Aikatalon rakentamisesta vastasi teollisuusneuvos Matti Karjanlahden omistama rakennusyritys. Rakennuttaja Olga Aikala kuoli heti rakennuksen valmistumista seuraavana vuonna, rakennustöiden uuvuttamana.
Bio Bristol
Arkkitehti Eliel Muoniovaara suunnitteli Aikataloon myös elokuvateatteri Bio Bristolin, joka toimi siellä vuoteen 2010 saakka. Elokuvateatteri sijaitsi Aikatalon toisessa ja kolmannessa kerroksessa, koska katukerroksen liiketiloja pidettiin tarkoitukseen liian arvokkaina. Bio Bristol oli ainoa 1960-luvulla Helsinkiin rakennettu elokuvateatteri. Muoniovaara suunnitteli uransa aika yhteensä noin 90 elokuvasalia.
Bio Bristoliin asennettiin Suomen ensimmäinen, 15 metriä leveä laajakangas. Salin tuolit oli alun perin verhoiltu turkoosilla plyysillä. Vuonna 1979 rakennettiin Bristol 2 suuren salin viereen, vaikka tila vaikutti arkkitehti Muoniovaaran mielestä tarkoitukseensa liian matalalta. Sali jäikin pois käytöstä 1998. Odotusaulaan kuljettiin sisäpihan kautta suuria kaartuvia portaita pitkin. Ne korvattiin vähemmän tilaa vievillä portailla 2000-luvun alussa.
Bio Bristol avattiin 4.3.1961 Aikatalossa. Elokuvateatteri suljettiin 19.12.2010 ja sen sisustus purettiin. Teatterissa oli 809 paikkaa.
Kauppakeskus
Aikatalon pohjakerroksessa toimii nykyisin 25 myymälää ja 2.–10. kerroksessa yhteensä 55 yritystä. Lisäksi yhtiö omistaa Ateneuminkujalla kuuden yrityksen käyttämät pienmyymälät.
Randy Maxwell
Randy Maxwell (s. 17. tammikuuta 1963 Chilliwack, Brittiläinen Kolumbia, Kanada) on kanadalainen entinen jääkiekkoilija. Hän pelasi keskushyökkääjänä. Nykyään Maxwell valmentaa IC Gentoften U20-joukkuetta.
Ura
Maxwell pelasi vuodet 1982–1984 Pohjois-Dakotan yliopistojoukkueessa. Hän siirtyi sieltä kesken kauden 1983–1984 WHL-joukkue New Westminster Bruinsiin. Kaudeksi 1985–1986 Maxwell siirtyi Suomeen ja I-divisioonajoukkue SaPKoon. Hän muodosti siellä Steve MacDonaldin kanssa vaarallisen kaksikon. Maxwell viihtyi SaPKossa kolme kautta ja oli kaudella 1987–1988 joukkueen paras pistemies tehoilla 25+34=59.
Maxwell pelasi pitkään Ruotsin I- ja II-divisioonajoukkueissa vuosina 1988–1996. Hän pelasi kolme ensimmäistä kautta Karlskrona HK:n riveissä. Maxwell oli nostamassa joukkuetta II-divisioonasta I-divisioonaan keväällä 1990. Vuodet 1991–1996 hänellä kului Hammarby IF:n riveissä.
Kaudeksi 1996–1997 Maxwell siirtyi tanskalaisen Frederikshavn White Hawksin riveihin. Hän oli kovilla tehoilla 25+57=82 joukkueen paras pistemies ja koko Tanskan liigan pistepörssin kymmenes. Maxwell oli syöttöpörssin kolmas Todd Bjorkstrandin ja Petri Skrikon jälkeen. Seitsemän seuraavaa kautta hän pelasi samaa liigaa Nordsjælland Cobrasin riveissä. Maxwell voitti siellä Tanskan mestaruuden vuonna 2002. Hän lopetti pelaajauransa keväällä 2004.
Uran jälkeen
Maxwell asuu nykyään Tanskassa. Kaudella 2009–2010 hän valmensi Rungsted IK:n U20-joukkuetta, jossa pelasi myös hänen poikansa Dallas. Kaudella 2010–2011 Maxwell valmentaa IC Gentoften U20-junioreita.
Kellovero
Kellovero oli Kustaa Vaasan 1530 määräämä ylimääräinen vero, jonka tuotolla Ruotsi maksoi velkansa Lyypekille. Veron kohteena oli seurakuntien omaisuus, säästöt ja tulot. Vero kannettiin joko siten, että jokaisen kirkon, kappelin tai luostarin suurin kirkonkello pakkoluovutettiin sulatettavaksi ja myytäväksi metallina, tai seurakunnan oli maksettava vastaava summa rahana tai kirkkohopeina kellonsa lunastamiseksi.
Kellot kuljetettiin suurimpiin satamakaupunkeihin ja laivattiin Lyypekkiin, jossa Kustaa Vaasan edustaja myi ne. Lisäveron tuotto havaittiin pian liian vähäiseksi ja rahaksimuunto vei paljon aikaa, mikä aiheutti lyypekkiläisten valitusten vyöryn. Siksi vero, jota oli alussa kannettu vain kaupungeista ja rannikkopitäjistä, ulotettiin sisämaankin kirkkopitäjiin tammikuussa 1531. Niissä pitäjistä, joissa oli vain yksi kello, joutuivat seurakuntalaiset maksamaan vain puolet lunastusmaksusta.
Kellovero-nimistä veroa kannettiin myös Tanskassa ja Holsteinissa 1528.
Edvard VIII
Edvard VIII (Edward Albert Christian George Andrew Patrick David) (23. kesäkuuta 1894 – 28. toukokuuta 1972) oli Yhdistyneen kuningaskunnan kuningas ja sen siirtomaiden valtionpäämies 20. tammikuuta 1936 alkaen, kunnes hän luopui kruunustaan omasta tahdostaan 11. joulukuuta 1936. Hän oli edellisen kuninkaan Yrjö V:n vanhin poika ja toinen Windsor-sukuinen hallitsija.
Seututie 464
Seututie 464 on valtatieltä 5 Joroisten Tahkorannasta Rantasalmen kirkonkylän kautta valtatielle 14 Rantasalmen Parkumäkeen johtava, noin 52 kilometriä pitkä seututie. Tie kulkee metsä- ja järvimaisemassa Joroisten ja Rantasalmen kunnan alueella. Tie on osa lyhintä reittiä Savonlinnasta pohjoiseen, muun muassa Jyväskylän ja Kuopion suuntiin. Tie on kaksikaistainen ja päällystetty. Tien nopeusrajoitus on pääosin 80 kilometriä tunnissa.
Edvard VIII
Edvard VIII luopui kruunusta avioituakseen yhdysvaltalaisen näyttelijättären Wallis Simpsonin kanssa. Simpson oli eronnut kahdesti ja eronnut äskettäin toisesta miehestään. Avioituminen hänen kaltaisensa henkilön kanssa oli 1930-luvun Britanniassa kuninkaalle mahdoton, ja esimerkiksi pääministeri Stanley Baldwin vastusti sitä voimakkaasti. Kuningas oli koko kansainyhteisöä yhdistävä henkilö, ja arveltiin, että avioliitto synnyttäisi levottomuutta merentakaisissa maissa. Edvard VIII:n kruunusta luopumista helpotti se, ettei hänen kruunajaisiaan ollut vielä pidetty. Häntä pidetään ainoana Yhdistyneen kuningaskunnan tai Englannin monarkkina, joka on luopunut kruunusta vapaaehtoisesti.
Urheilupsykologia
Urheilupsykologia on psykologiatieteen erityisala, jonka tavoitteena on parantaa urheilijan tai joukkueen suorituskykyä ja sitä kautta lisätä menestystä. Urheilupsykologian avulla urheilusuorituksesta pyritään löytämään avainalueita, joihin harjoitus on tehokkainta kohdistaa. Lisäksi sen avulla pyritään tunnistamaan suoritusta haittaavia tekijöitä niin harjoitus- kuin kilpailutoiminnastakin.
Edvard VIII
Toiminta kruunusta luopumisen jälkeen
Kruunusta luopumisen jälkeen Edvard lähti ulkomaille, ja kesäkuussa 1937 hän meni naimisiin Wallis Simpsonin kanssa. Pariskunta sai arvonimet Windsorin herttua ja herttuatar. He asuivat seuraavat kaksi vuotta Ranskassa. Toisen maailmansodan ajan Edvard oli Bahaman kuvernööri, ja sieltä herttuapari palasi Ranskaan. Vuonna 1937 he vierailivat Saksassa. Vierailun taka-ajatuksena oli saksalaisten toive, että Edvard toimisi saksalaisten hyväksi tulevassa sodassa. Tiedetään, että hän tunsi paljon sympatiaa natseja kohtaan ja ajatteli heidän olevan karkeita mutta rehtejä. Edvardilla tiedetään olleen natsikytköksiä yhdessä vaimonsa Wallis Simpsonin kanssa. Pariskunnan vierailu 1937 kansallissosialistisessa Saksassa ja Hitlerin tapaaminen herättivät epäilyksiä.
Seututie 464
Tie lyheni parilla kilometrillä vuonna 2005, kun valtatien 5 Joroisten ja Varkauden välinen uusi linjaus valmistui. Tällöin osuus uudelta tieltä entiselle viitostielle, yhdystielle 4557, muuttui yhdystieksi 4558.
Mustafa Abu al-Yazid
Mustafa Ahmed Muhammad Uthman Abu al-Yazid (tunnettu paremmin nimellä al-Masri ("egyptiläinen"), 17. joulukuuta 1955 Egypti – 21. toukokuuta 2010) oli islamistilaisen terroristijärjestö al-Qaidan tärkeimpiä johtajia sekä perustajajäsen. Al-Yazid oli myös Osama bin Ladenin luottomies. Hän oli tärkeä kontakti al-Qaidan ja Afganistanin talibanien välillä.
Edvard VIII
Toiminta kruunusta luopumisen jälkeen
Liberty Magazine -lehdelle sodan aikana maaliskuussa 1941 antamassaan haastattelussa hän ehdotti Britannian ja Saksan välisiä rauhanneuvotteluja. Natsijohtaja Joseph Goebbels kirjoitti asiasta päiväkirjaansa: “Windsorin herttua on antanut amerikkalaiselle lehdelle haastattelun, jossa hän suorin sanoin kieltää Britannian mahdollisuudet sodan voittamiseen.”
Urheilupsykologia
Urheilupsykologiaan läheisesti liittyvässä liikuntapsykologiassa pyritään lisäämään liikkujan hyvinvointia. Liikuntapsykologian tavoitteena on ymmärtää liikkuvia ihmisiä ja auttaa heitä tyytyväisyyteen, hyvinvointiin ja kehittymiseen liikunnan avulla. Ilmiötasolla ollaan kiinnostuneita siitä, mitä urheilijassa tai liikunnan harrastajassa tapahtuu, kun hän kilpailee tai harrastaa liikuntaa. Liikuntapsykologiassa pyritään myös vastaamaan kysymyksiin siitä, miksi ihminen liikkuu tai ei liiku, tai miksi hän liikkuu liiallisesti.
Kathryn D. Sullivan
Kathryn Dwyer Sullivan (s. 3. lokakuuta 1951 Paterson, New Jersey) on yhdysvaltalainen geologi ja entinen NASAn astronautti. Hän osallistui kolmelle avaruussukkulalennolle suorittaen ensimmäisenä yhdysvaltalaisena naisena avaruuskävelyn.
Urheilupsykologia
Urheilupsykologia on nuori tieteenala. Se hyödyntää psykologiaa, liikuntatiedettä, kasvatustiedettä, yhteiskuntatiedettä sekä kokemustietoa, jota on saatu urheilijoiden ja liikunnan harrastajien kanssa toimimisesta. Nuoruudestaan huolimatta urheilupsykologia on kasvanut tieteenalana huomattavasti 1900-luvun lopulla ja 2000-luvulla. Hornin ja Smithin mukaan urheilu- ja liikuntapsykologian kirjallisuudessa nousevia tulevaisuuden tutkimuskohteita ovat muun muassa mindfulness sekä itsemyötätunto.
Kathryn D. Sullivan
Sotilasura
Sullivan palveli merentutkimusupseerina Yhdysvaltain laivaston reservissä kommodorina. Hän erosi vuonna 1993 NASAsta saatuaan nimityksen NOAA:n päätiedemieheksi.
Ura NASAssa
Sullivan suoritti avaruuskävelyn avaruussukkula Challengerin lennolla STS-41-G 11. lokakuuta 1984. Avaruuskävely kesti 3 tuntia 29 minuuttia. Hän osallistui myös avaruussukkulalennoille STS-31 (1990) ja STS-45 (1992). Hän on viettänyt 532 tuntia avaruudessa.
Urheilupsykologia
Kansainvälistä historiaa
Urheilupsykologian tutkimuksen historiaa kartoitettaessa ei ole löydetty varsinaista yhtenäistä tutkimuslinjaa. Ensimmäisenä urheilupsykologisena tutkimuksena pidetään Norman Triplettin vuonna 1898 julkaisemaa tutkimusta, jossa todettiin kilpapyöräilijöiden ajavan nopeammin, kun he ajoivat pareittain tai ryhmässä, eivätkä yksin. Urheilupsykologisia tutkimuksia on aloitettu 1920-luvulla toisistaan itsenäisesti Saksassa, Neuvostoliitossa ja Pohjois-Amerikassa. Kansainvälisen tutkimuksen kohteina alkuvuosina olivat muun muassa ryhmädynamiikan ja ryhmän koon vaikutus suoritukseen, valmennus sekä motorisen oppimisen prosessit. Akateeminen urheilupsykologian tutkimus vakiintui kuitenkin vasta 1960-luvulla.
Kathryn D. Sullivan
Ura NASAn jälkeen
Vuonna 2004 Sullivan nimettiin Astronaut Hall of Fameen.
Vuonna 2009 Sullivan valittiin kolmivuotiskaudelle American Association for the Advancement of Scienceen (General Interest in Science and Engineering).
Vuonna 2020 Sullivanista tuli ensimmäinen nainen, joka on laskeutunut Mariaanien haudan pohjalle.
Urheilupsykologia
Suomalaista historiaa
Suomalaisen urheilupsykologian juuret juontavat puolustusvoimien, teknillisten korkeakoulujen työpsykologian ja eri yliopistojen yksittäisten tutkijoiden työhön. Suomessa alettiin ottaa askeleita urheilupsykologian tieteenalan vakiinnuttamisessa 1970-luvun lopulla. Virstanpylväitä ovat muun muassa vuonna 1976 perustettu Suomen Urheilupsykologinen yhdistys, vuonna 1984 Jyväskylän yliopistoon perustettu Suomen ensimmäinen liikuntapsykologian professuuri ja vuonna 1990 perustetun Kilpa- ja huippu-urheilun tutkimuskeskukseen palkkaama ensimmäinen urheilupsykologian tutkija.
Hyödyntäminen
Urheilupsykologista ja liikuntapsykologista tietämystä voidaan hyödyntää yksilö- ja ryhmävalmennuksessa, liikuntataitojen oppimisessa, urasuunnittelussa, koululiikunnassa, harjoitusohjelmien suunnittelussa sekä urheilutomintaan liittyvissä johtamisen ja organisaatioiden kehittämisen kysymyksissä. Urheilijoiden ja liikunnanharrastajien lisäksi urheilupsykologista tietoa käyttävät myös monet organisaatiot ja ammattiryhmät.
Edvard VIII
Toiminta kruunusta luopumisen jälkeen
Hän kirjoitti elämästään prinssinä ja kuninkaana kirjan nimeltä Windsorin herttuan muistelmat.
Mustafa Abu al-Yazid
Yazid oli kolme vuotta vankilassa synnyinmaassaan Egyptissä yhteyksistä Anwar Sadatin salamurhaan vuonna 1981. Vapauduttuaan hän muutti Afganistaniin. Kun Osama bin-Laden muutti Sudaniin 1991, Yazid seurasi häntä, ja he palasivat yhdessä Afganistaniin viisi vuotta myöhemmin. Hänestä tuli al-Qaidan talouspäällikkö, jonka on arveltu hoitaneen World Trade Centerin iskun rahoituksen.
Vuonna 2010 Al-Qaida kertoi hänen kuolleen ohjeusiskussa yhdessä vaimon, kolmen tyttären, sekä lapsenlapsen ja joukon muita ihmisiä kanssa.
Edvard VIII
Toiminta kruunusta luopumisen jälkeen
thumb|250px|left|[[Wallis Simpson, Richard Nixon ja Edvard vuonna 1970]]
Urheilupsykologia
Hyödyntäminen
Urheilupsykologit hyödyntävät työssään tutkitusti tehokkaita käytänteitä ja strategioita. Urheilupsykologian käytännön hyödyntämisessä sovelletaan psykologian teorioita ja tekniikoita asiakkaisiin. Tällaisen työskentelyn tavoitteena on usein asiakkaan suoriutumisen ja kokemuksen parantuminen sekä asiakkaan henkilökohtainen kasvu.
Urheilupsykologian asiantuntijat auttavat urheilijaa kehittymään ja kehittämään omia psyykkisiä taitojaan niin urheilussa kuin urheilun ulkopuolisessa elämässäkin, jotta hän saavuttaisi tavoitteensa. Psyykkisiä taitoja ovat muun muassa keskittyminen, itsepuhe, mielikuvaharjoittelu, tavoitteen asettelu ja vireystilan säätely. Alan kirjallisuudessa on kuitenkin huomautettu, että psyykkisten taitojen harjoittelu ei ole ainoa tapa tehdä urheilupsykologista työtä. Urheilupsykologit tekevät myös neuvontaa ja kliinistä psykologin työtä urheilijoiden kanssa. Kliinisessä urheilupsykologiassa työskennellään urheilijan psyykkisten ongelmien parissa. Ongelmat voivat liittyä urheilijan mielenterveyteen, identiteettiin, vaikeaan kilpailujännitykseen, loukkaantumiseen tai uran muuttumiseen tai lopettamiseen.
Yksilöiden kanssa työskentelyn urheilupsykologit tukevat urheilujoukkueiden joukkuehenkeä ja jäsenten keskinäistä tukea sekä vahvistavat joukkueen tehokasta ja tavoitteidenmukaista toimintaa. Valmentajia tuetaan heidän työssään urheilijoiden kokonaisvaltaisessa valmennuksessa, ja samalla tuetaan heidän omaa psyykkistä kehitystään ja jaksamistaan. Heille myös tuodaan uutta tietoa psyykkisistä ilmiöistä ja psyykkisten taitojen kehittämisestä. Tietämystä urheilupsykologiasta levitetään myös lajiliitoille, seuroille, tiedeyhteisölle, oppilaitoksille, suurelle yleisölle ja poliittisille päättäjille. Liikuntaryhmiä, työpaikkaliikkujia ja kuntoutujia urheilupsykologi auttaa edistämällä ja innostamalla näiden liikuntaa psyykkistä hyvinvointia painottamalla.
Suomessa
Suomessa urheilupsykologina voi toimia ainoastaan laillistettu psykologi, jolla on riittävät tiedot ja taidot toimia urheilun parissa. Urheilupsykologeja sitoo psykologiliiton eettiset suositukset. Urheilupsykologian kentällä toimii myös eri koulutuksen saaneita psyykkisiä valmentajia tai psyykkareita. Heitä varten Suomen Urheilupsykologinen yhdistys on laatinut ammattieettiset suositukset ohjeeksi ja apuvälineeksi kaikille urheilupsykologian asiantuntijan roolissa tai psyykkisen valmennuksen parissa joko ammatikseen tai harrastuksenomaisesti toimiville.
Suomessa urheilupsykologista toimintaa järjestää ja koordinoi Suomen Urheilupsykologinen yhdistys (SUPY ry). Yhdistyksen tavoitteena on vahvistaa urheilupsykologista tietämystä, lisätä kiinnostusta psyykkisen valmennuksen mahdollisuuksiin sekä toimia osaajien verkostona. SUPY järjestää asiantuntijaseminaareja ja koulutustilaisuuksia, julkaisee Valmentaja-lehteä sekä ylläpitää luetteloa urheilupsykologian palveluja tarjoavista jäsenistään.
Urheilupsykologian alalla on Suomessa käytössä kaksi Psykologiliiton Urheilupsykologian sertifiointilautakunnan myöntämää sertifikaattia. Viiden vuoden ajan voimassa olevat sertifikaatit otettiin käyttöön vuonna 2013. Psykologit voivat hakea urheilu- ja liikuntapsykologin sertifikaattia, kun taas muun soveltuvan akateemisen koulutuksen omaavat voivat hakea psyykkisen valmennuksen ja liikunta-aktiivisuuden edistämisen sertifikaattia.
Suomessa voi tällä hetkellä (vuonna 2020) opiskella urheilupsykologiaa osana liikuntapsykologian maisteritason SportPro-ohjelmaa Jyväskylän yliopistossa. Lisäksi Jyväskylän yliopiston avoimessa yliopistossa on mahdollista opiskella liikuntapsykologian perusopinnot.
Paranánaratti
Paranánaratti (Pionus maximiliani) on eteläamerikkalainen papukaija. Sen elinympäristö käsittää laajan maantieteellisen alueen Brasiliassa, Boliviassa, Paraguayssa ja Argentiinassa, ja lajista tunnetaan neljä alalajia. Lajin holotyypin kuvaili Heinrich Kuhl Viçosasta Bahiasta 1820.
Span 6 tunnin ajo 2012
Span 6 tunnin ajo 2012 oli FIA World Endurance Championship -sarjan kauden toinen osakilpailu, joka ajettiin 5. toukokuuta Circuit de Spa-Francorchamps'n radalla Belgiassa. Kilpailun voitti Audi R18 kolmikko Romain Dumas, Loïc Duval ja Marc Gené.
Jättilabeo
Jättilabeo (Labeo rohita) on karppien heimon kalalaji, joka elää Etelä-Aasiassa.
Jättilabeo on elinvoimainen laji. Se on arvostettu ruokakala, ja sitä kasvatetaan ja kalastetaan suurissa määrin.
Koko ja ulkonäkö
Jo vuoden ikäisenä jättilabeo on keskimäärin 35–45 senttiä pitkä ja painaa 700–800 grammaa. Suurimmat yksilöt painavat jopa 45 kiloa ja ovat parimetrisiä. Väriltään se on sinertävä ja vaalea. Yksi kalan tunnusomaisista piirteistä ovat sen paksuhkot huulet.
Kasvatus
Jättilabeon kasvatus lähti nousuun 1970-luvulla. Miljoonan tonnin tuotantoraja meni rikki 2004, jolloin kalaa tuotettiin 1,38 milj. kiloa. Selkeästi suurin tuottaja on Intia, mutta kasvattajia on myös Bangladeshissa, Myanmarissa ja Laosissa. Kaloja myydään mieluiten elävänä, jolloin niistä saa korkeamman hinnan, mutta jäissä pidettyä kalaa kuljetaan jopa 3000 km päähän kasvattamosta. .
Kalan myydään keskimäärin kilon suuruisina tai siitä ylöspäin.
Ruokana
Jättilabeo on suosittu ruokakala Intiassa ja käytännössä kaikki viljellyt yksilöt päätyvät paikallisille toreille myyntiin. Kaloja ei juurikaan prosessoida, vaan ne myydään jäisinä tai elävinä sellaisenaan.
Ravintoarvoiltaan jättilabeo muistuttaa siikaa: rohun lihassa on (100 g kohden) 15,98 g proteiinia, 2,7 g rasvaa ja energiaa 88,49 kcal.
Ruokia, joissa jättilabeota käytetään, ovat muun muassa machher jhol.
Keskuslinja-autoasema (Minsk)
Minskin Keskuslinja-autoasema oli ennen aiemman rakennuksen purkamista Valko-Venäjän vilkkain kaukoliikenteen linja-autoasema. Täysin uusi, arkkitehti Ivan Vinogradovin suunnitelman mukaan rakennettu, ympäri vuorokauden aukioleva keskuslinja-autoasema vihittiin käyttöön syyskuun 2011 alkupuolella Valko-Venäjän presidentin läsnä ollessa. Liikenteen käynnistämisestä uutisoitiin vuoden 2011 loppupuolella.
Historiaa
290px|right|thumb| Entinen, rakennustöiden alta purettu Keskuslinja-autoasema (1962).
Vuonna 2007 aiempi vuonna 1962 valmistunut keskuslinja-autoasema suljettiin. Tavoitteena oli rakentaa samaan paikkaan uusi monipuolisempi kansallisen ja kansainvälisen liikenteen matkakeskus avattavaksi vuonna 2011. Käytännössä rakentamistyöt olivat välillä hiljaiselolla, mutta käynnistyivät jälleen vuonna 2010.
Liiketiloja ja vapaa-ajan toimintoja
Keskuslinja-autoaseman täydennysrakentaminen ja sisustaminen jatkui vuonna 2011 suoritetun vihkimisen ja linja-autoasematoimintojen osittaisen käyttöönoton jälkeen. Vuoden 2012 lopulla uutisoitiin vuonna 2013 yleisön käyttöön tulevien liiketilojen valmistumisesta. Rakennukseen oli suunniteltu esimerkiksi kauppoja, kahviloita ja ravintoloita sekä usean salin elokuvateatteria.
Velkaneuvonta
Velkaneuvonta on neuvontaa, johon voi hakeutua saamaan taloudellista sekä oikeudellista neuvoja. Neuvonnan avulla voi saada avustusta esimerkiksi velkajärjestelyyn hakeutumiseen. Neuvontaa tarjoaa Suomessa oikeusaputoimistojen talous- ja velkaneuvonta. Yksityisiä velkaneuvontapalveluilta tarjoavat esimerkiksi lakimiehet ja yksityiset neuvontapalvelut kuten Velka-apu.
Usein velkaongelmat ovat kytköksissä muihin sosiaalisiin ongelmiin kuten peliriippuvuuteen. Maksutonta tukea peliriippuvuusongelmiin tarjoaa esimerkiksi Peluuri-sivusto.
Anna Murdoch Mann
Anna Murdoch Mann, o.s. Torv (s. 1944 Glasgow, Skotlanti ) on skotlantilais-australialainen kirjailija. Hän muutti Australiaan Skotlannista 1954.
Murdoch työskenteli toimittajana Sydneyssä Daily Mirrorissa ja myöhemmin Australianissa. Hän avioitui lehtimoguli Rupert Murdochin kanssa 1966. Anna Murdoch on matkustellut eri puolilla maailmaa ja asunut Lontoossa ja New Yorkissa. Hän suoritti 1984 masters-tutkinnon New Yorkin yliopistossa pääaineinaan kirjallisuus ja mytologia. Murdochit erosivat 1998, ja Anna Murdoch avioitui 1999 newyorkilaisen William Mann kanssa.
Murdoch Mannin äiti oli skotlantilainen kemiallisen pesulan omistajaperheen tytär Sylvia Braida ja isä virolaissyntyinen merimies Jacob Torv, joka oli tullut Britanniaan vähän ennen toista maailmansotaa. Perhe lähti Australiaan 1953, mutta heidän perustamansa yritys meni vararikkoon. Vanhemmat erosivat, ja Anna Torvista tuli sisarustensa äitihahmo. Hän meni työhön Rupert Murdochin omistamaan Daily Mirroriin. Anna ja Rupert Murdoch avioituivat 1967. He saivat kolme lasta. Hän oli vähällä joutua kidnapatuksi, mutta perheen autoa ajoi sattumalta toinen henkilö, joka kaapattiin hänen sijastaan. Hän alkoi opiskella ja suoritettuaan masters-tutkinnon hän kirjoitti esikoisteoksensa Omaksi kuvakseen ja pian toisen,Family Business, joka on heikosti kätketty kuvaus siitä, miten Murdoch otti 1960-luvun lopulla haltuunsa brittiläisen tabloidin News of the Worldin. Avioliitto kariutui, kun Murdoch rakastui nuoreen kiinalaisnaiseen. Eron jälkeen Anna Murdoch avioitui William Mannin kanssa.
Murdoch Mannin veljentytär on australialainen näyttelijä Anna Torv.
No Fixed Address
No Fixed Address on kanadalaisen rockyhtyeen Nickelbackin kahdeksas studioalbumi. Se julkaistiin 14. marraskuuta 2014. Albumilta julkaistiin singlet "Edge of a Revolution", "What Are You Waiting For?", "Million Miles an Hour", "Miss You", "She Keeps Me Up", "Get 'Em Up", "Make Me Believe Again" and "Satellite". Yhtye tulee maailmankiertueella Hartwall Areenalle 30. syyskuuta 2015.
Albumi debytoi Suomen virallisen listan sijalla 31. Se pysyi listalla yhteensä neljä viikkoa.
Tietokilpailun Euroopan-mestaruuskilpailut
Tietokilpailun Euroopan-mestaruuskilpailut (European Quizzing Championships) on kansainvälisen tietokilpailujärjestön International Quizzing Associationin (IQA) vuosittain järjestämä tietokilpailutapahtuma. Se sai alkunsa vuonna 2003 Bromleyssa, Englannissa pidetystä Englannin ja Belgian välisestä tietokilpailuottelusta ja kerää nykyisin osallistujia yli 20 maasta. Tapahtuman virallisia kilpailuja ovat henkilökohtainen kilpailu, parikilpailu, maajoukkuekilpailu ja sen kanssa samanaikaisesti järjestettävä Aspirational Cup, seurajoukkuekilpailu sekä vuonna 2013 henkilökohtainen, kaksintaisteluina käyty Masters-kilpailu ja vuodesta 2016 eri alojen erikoiskilpailuja. Kisaohjelmaan tapaa kuulua myös useita vapaamuotoisempia visailuja. Kysymykset esitetään englannin kielellä.
Kisaisännät
Englanti on isännöinyt EM-kilpailuja neljä kertaa sekä Alankomaat, Belgia ja Viro kahdesti. Muita isäntämaita ovat olleet Ranska, Norja, Romania, Kreikka, Kroatia ja Italia. Suomalaiskaupungeista Turku on hakenut järjestelyoikeutta neljästi vuodesta 2011 alkaen mutta ei ole päässyt kisaisännäksi.
Mitalistit
pienoiskuva|Vuoden 2011 kärkikolmikko Englanti ja Belgia ovat EM-kisahistorian menestyneimmät maat. Vuonna 2011 Suomi voitti kolmantena maana maajoukkueiden Euroopan-mestaruuden ja vuonna 2018 Norja nousi mestarien joukkoon. Englantilainen Kevin Ashman on voittanut kuusi henkilökohtaista mestaruutta ja lukuisan määrän pari- ja joukkuemestaruuksia. Suomalaisista Tero Kalliolevo on yltänyt henkilökohtaisessa kilpailussa kerran hopealle ja saavuttanut myös monia mitaleja pari- ja joukkuekilpailuissa.
Cicciolina (kappale)
Cicciolina on suomalaislaulaja Erika Vikmanin vuonna 2020 julkaistu musiikkikappale, joka sijoittui samanvuotisessa Uuden Musiikin Kilpailussa toiseksi. ”Cicciolinan” ovat säveltäneet Janne Rintala ja Mika Laakkonen, ja sen sanoittajat ovat Rintala, Vikman ja Saskia Vanhalakka. Kappale on nimetty italialaisen pornonäyttelijän ja poliitikon Cicciolinan mukaan, ja se kertoo vahvoista naisista.
”Cicciolina” oli Vikmanin uran läpimurtokappale. Se nousi Suomen virallisen listan viidenneksi, striimasi platinaa, keräsi paljon katselukertoja YouTubessa ja herätti huomiota myös ulkomailla. ”Cicciolina” on mukana Vikmanin vuonna 2021 julkaistulla esikoisalbumilla.
Työstö
”Cicciolinan” sävelsivät Janne Rintala ja Mika Laakkonen, sanoittivat Rintala, Vikman ja Saskia Vanhalakka sekä sovittivat Laakkonen ja Rintala. Laakkonen myös tuotti kappaleen. Rintala ja Laakkonen kuuluvat Mökkitie Recordsiin, joka on tunnettu erityisesti Arttu Wiskarin levy-yhtiönä. Sanoitukseen osallistunut Vanhalakka on aiemmin kirjoittanut Vikmanille muitakin kappaleita. ”Cicciolinan” sanoitus on suomenkielinen, ja kappaleen pohjavire omaksuttiin Kikalta.
Vikmanin mukaan ”Cicciolina” on feministinen sanoma siitä, että nainen voi elää rohkeasti muiden mielipiteistä välittämättä. Kappale kannustaa myös ihmisiä olemaan vapaita ja riettaita ja siten nauttimaan elämästään. Kappaleen yhtenä sanomana on, etteivät rohkea naisellisuus ja feminismi sulje toisiaan pois.
Tyyli
Ylen toimittaja Anni Gullichsenin mukaan ”Cicciolina” edustaa vuoden 2020 Uuden Musiikin Kilpailun rohkeinta linjaa. Gullichsen kuvaa kappaletta ”reippaaksi suomidiskoksi, jossa seksuaalista vapautta ei piilotella”. Gullichsenin mukaan siinä kuuluvat menneiden vuosikymmenten sekä Kikan vaikutus. Myös Iltalehden Mari Pudas vertasi kappaletta Kikkaan ja menneiden aikojen suomidiskoon, kuten Einiin. Ylen Anton Vanha-Majamaan mukaan ”Cicciolina” on ”hömppäpopin taidonnäyte ja voimalaulu”, joka muistuttaa Kikkaa ja Frederikiä.
Julkaisu ja vastaanotto
”Cicciolina” julkaistiin virallisesti 27. tammikuuta 2020. Sen musiikkivideo oli kuitenkin muutamaa päivää aiemmin vuotanut venäläisen VK-sivuston Eurovision Artists Updates -ryhmään.